Suchinthana/ta-wikipedia huggingface dataset:
இசுட்ரோன்சியம் அயோடைடு

இசுட்ரோன்சியம் அயோடைடு (Strontium iodide) என்பது SrI2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இதனுடைய நீரேற்று வடிவத்தின் மூலக்கூற்று வாய்ப்பாடு SrI2•6H2O ஆகும். இசுட்ரோன்சியம் மற்றும் அயோடின் சேர்ந்து உருவாகும் இவ்வயனச் சேர்மம் நீரில் கரையக்கூடியதாகவும் நீர்த்துப்போகக் கூடியதாகவும் இருக்கிறது. பொட்டாசியம் அயோடைடுக்கு மாற்று மருந்தாக இசுட்ரோன்சியம் அயோடைடு.
பயன்படுத்தப்படுகிறது. ஒளியியல் தெளிவு, உயர் அடர்த்தி, ஆற்றல் வாய்ந்த உயர் அணு எண், அடர்வு காணும் உயரொளி வெளியீடு முதலான காரணங்களால்   ஐரோப்பியத்துடன் கலக்கப்பட்டு  காமாக்கதிர் வீச்சின் அடர்வு காணியாகவும் இது பயன்படுத்தப்படுகிறது.

வினைகள் 
இசுட்ரோன்சியம் கார்பனேட்டுடன் ஐதரயோடிக் அமிலம் சேர்க்கப்பட்டு வினைபுரிகையில் இசுட்ரோன்சியம் அயோடைடு உருவாகிறது.

SrCO3 + 2 HI → SrI2 + H2O + CO2

இசுட்ரோன்சியம் அயோடைடு காற்றில் பட்டால் மஞ்சள் நிறமாக மாறுகிறது. உயர் வெப்பநிலைகளில் காற்றின் முன்னிலையில் இது முழுவதுமாகச் சிதைவடைந்து இசுட்ரோன்சியம் ஆக்சைடு மற்றும் அயோடினாக மாறுகிறது.

மேற்கோள்கள் 

அயோடைடுகள்
இசுட்ரோன்சியம் சேர்மங்கள்
கார மண் உலோக ஆலைடுகள்
பலேடியம்(II) அயோடைடு

பலேடியம்(II) அயோடைடு ( Palladium(II) iodide) என்பது PdI2 என்ற மூலக்கூற்று வாய்ப்பாடு கொண்ட பலேடியம் மற்றும் அயோடின் சேர்ந்த ஒரு கனிம வேதியியல் சேர்மமாகும். பலேடியம் சேர்மங்களின் தொடக்க சேர்மமான பலேடியம்(II)குளோரைடை விட அரிதானது என்றாலும் இது வணிக ரீதியாகவும் கிடைக்கிறது.

வரலாற்று ரீதியாக, ஒரு மாதிரியில் உள்ள பலேடியத்தின் அளவை எடைவிகிதப் பகுப்பாய்வு முறையில் பல்லேடியம் (II) அயோடைடை வீழ்படிவாக்கி தீர்மானிக்கப்படுகிறது. குளோரைடு மற்றும் புரோமைடுகளைப் போலல்லாமல் பல்லேடியம்(II) அயோடைடு அதிகமான அயோடைடில் கரையக்கூடியதாக இல்லை.

மேற்கோள்கள் 

பலேடியம் சேர்மங்கள்
அயோடைடுகள்
உலோக ஆலைடுகள்
பிளாட்டினம் குழு ஆலைடுகள்
நையோபியம் ஐந்தயோடைடு

நையோபியம் ஐந்தயோடைடு (Niobium pentaiodide) என்பது Nb2I10 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மஞ்சள் நிறத்தில் காணப்படும் இச்சேர்மம் எதிர்காந்தப் பண்புடன் ஈரத்திற்கு ஒவ்வாததாய் விளங்குகிறது. உலோக நையோபியத்துடன் அயோடின் சேர்த்து சூடுபடுத்தினால் நையோபியம் ஐந்தயோடைடு உருவாகிறது . எக்சு-கதிர் விளிம்பு விலகல் பகுப்பாய்வு முறையில் இதனுடைய படிக அமைப்பு சரிபார்க்கப்பட்டதில்,  விளிம்பில் பகிர்ந்து கொண்டுள்ள இரட்டை எண்முக அமைப்பு கொண்டுள்ளதாக அறியப்படுகிறது. டாண்ட்டலம் மற்றும் நையோபியத்தின் பல ஐந்தாலைடுகளுக்கும் இதே படிக அமைப்பே அறியப்படுகிறது. விளிம்பில் உள்ள Nb-I பிணைப்புகளை விட நீளத்தை விட அயோடைடுகளின் பிணைப்பு  0.3 Å அளவுடன் நீளமாக உள்ளது

மேற்கோள்கள் 

அயோடைடுகள்
நையோபியம்(V) சேர்மங்கள்
உலோக ஆலைடுகள்
மாலிப்டினம்(III) அயோடைடு

மாலிப்டினம்(III) அயோடைடு (Molybdenum(III) iodide) என்பது MoI3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.

தயாரிப்பு 

மாலிப்டினம் அறுகார்பனைலுடன் அயோடின் வாயு 105°செல்சியசு வெப்பநிலையில் வினை புரிந்து மாலிப்டினம்(III) அயோடைடு உண்டாகிறது.

2 Mo(CO)6 + 3 I2 → 2 MoI3 + 12 CO

மாலிப்டினம்(V) குளோரைடுடன் கார்பன் டைசல்பைடில் கரைக்கப்பட்ட ஐதரசன் அயோடைடு கரைசலைச் சேர்த்து வினைபுரியச் செய்தாலும் மாலிப்டினம்(III) அயோடைடு உருவாகும்.

MoCl5 + 5 HI → MoI3 + 5 HCl + I2
300 °செல்சியசு வெப்பநிலையில்  (572 °பாரங்கீட்டு) மாலிப்டினம் உலோகமும் அதிகப்படியான அயோடினும் நேரடியாக வினை புரிந்தாலும் மாலிப்டினம்(III) அயோடைடு உருவாகும். 

2 Mo + 3 I2 → 2 MoI3

மாலிப்டினம்(III) அயோடைடு மாலிப்டினத்தின் மிக உயர்ந்த நிலைப்புத்தன்மை கொண்ட அயோடைடு என்பதால்  இதுவே விரும்பத்தக்க தயாரிப்புப்  பாதையாகும்.

பண்புகள்
மாலிப்டினம்(III) அயோடைடு  அறை வெப்பநிலையில் காற்றில் நிலைப்புத்தன்மையுடன் இருக்கும் ஒரு கருப்பு எதிர்காந்த திண்மமாகும். வெற்றிடத்தில், இது 100 °செல்சியசு வெப்பநிலைக்கு மேல் மாலிப்டினம்(II) அயோடைடு மற்றும் அயோடினாக சிதைகிறது. இது முனைவு மற்றும் முனைவற்ற  கரைப்பான்களில் கரையாது. இதன் படிக அமைப்பு சிர்க்கோனியம்(III) அயோடைடுடன் சமகட்டமைப்பு கொண்டுள்ளது.

மேற்கோள்கள்

வெளி இணைப்புகள்
 Momlybdenum triiodide at Web Elements

அயோடைடுகள்
உலோக ஆலைடுகள்
மாலிப்டினம்(III) சேர்மங்கள்
மனோரமா நடித்த திரைப்படங்களின் பட்டியல்

மனோரமா நடித்த தமிழ்த் திரைப்படங்கள் வரிசை பின்வருமாறு: (இது முழுமையான பட்டியல் அல்ல.)

1950களில்

1960களில்

1970களில்

1980களில்

1990களில்

2000களில்

2010களில்

வேறு மொழித் திரைப்படங்கள்

சிங்களத் திரைப்படம்
 மஸ்தானின் இயக்கத்தில் வெளிவந்த திரைப்படம்

மலையாளத்  திரைப்படங்கள்
மில்லினியம் ஸ்டார்ஸ்
சீதா கல்யாணம்

தெலுங்குத்  திரைப்படங்கள்
பாவா நச்சாடு
கிருஷ்னார்ஜுனா
அருந்ததி

இந்தித் திரைப்படங்கள்
 குன்வாரா பாப் 1974, ஷீலா வேடம்

மேற்கோள்கள்
மாங்கனீசு(II) அயோடைடு

மாங்கனீசு(II) அயோடைடு (Manganese(II) iodide) என்பது MnI2 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். மாங்கனீசு மற்றும் அயோடின் சேர்ந்து உருவாகும் இச்சேர்மம் இளஞ்சிவப்பு நிறமியாக பயன்படுத்தப்படுகிறது அல்லது மாங்கனீசு அயனி அல்லது அயோடைடு அயனி ஆகியனவற்றை வழங்கும் ஆதார மூலமாக இருக்கிறது. பெரும்பாலும் இச்சேர்மம் ஒளியமைப்புத் தொழிற்சாலைகளில் பயன்படுத்தப்படுகிறது.

மேற்கோள்கள் 

மாங்கனீசு(II) சேர்மங்கள்
அயோடைடுகள்
உலோக ஆலைடுகள்
குரோமியம் ஐம்புளோரைடு

குரோமியம் ஐம்புளோரைடு (Chromium pentafluoride) என்பது CrF5 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். குரோமியம் பெண்டாபுளோரைடு என்ற பெயராலும் இச்சேர்மம் அடையாளப்படுத்தப்படுகிறது. சிவப்பு நிறத் திண்மமான இச்சேர்மம் எளிதில் ஆவியாகக் கூடியதாகவும் 30 ° செ வெப்பநிலையில் உருகும் தன்மையும் கொண்டிருக்கிறது. எளிதாக நீராற்பகுப்பு அடைந்து குரோமியம்(III) மற்றும் குரோமியம்(VI) அயனிகளைத் தருகிறது .  வனேடியம் ஐம்புளோரைடின் படிக அமைப்பையே குரோமியம் ஐம்புளோரைடும் கொண்டிருக்கிறது. பரவலாகக் கிடைக்கக்கூடிய குரோமியம் புளோரைடு, குரோமியம் ஐம்புளோரைடு ஆகும். கருத்தியாலான குரோமியம் அறுபுளோரைடு இதுவரை தயாரிக்கப்படவில்லை. 

பொட்டாசியம் மற்றும் குரோமிக் குளோரைடுகள் மீது புளோரின் வாயுவைச் செலுத்தும் போது விளைபொருளாக குரோமியம் ஐம்புளோரைடு உண்டாகிறது.

அமைப்பைப் பொறுத்தவரை இச்சேர்மம் ஒருபரிமான ஒருங்கிணைப்பு பலபடியாக இருக்கிறது. ஒவ்வொரு Cr(V) மையங்களும் எண்முக மூலக்கூற்று வடிவியலைப் பெற்றுள்ளன.

மேற்கோள்கள்

இவற்றையும் காண்க 
 குரோமியம் இருபுளோரைடு
 குரோமியம் முப்புளோரைடு
 குரோமியம் நான்கு புளோரைடு

குரோமியம் - ஆலசன் சேர்மங்கள்
புளோரைடுகள்
உலோக ஆலைடுகள்
பரமாரப் பேரரசு

பரமாரப் பேரரசு (Paramara Dynasty) (ஆட்சிக் காலம்: 800-1327), மத்தியகால இந்தியாவில், ராஜபுத்திர அரச குலத்தினர், தற்கால குஜராத் மாநிலத்தின் அபு மலையில் உபேந்திர கிருஷ்ணராஜ பரமாரப் பேரரசை நிறுவினார். 
மத்திய இந்தியப் பகுதியான மாளவத்தை கைப்பற்றிய பின் இப்பேரரசின் தலைநகர், தற்கால மத்தியப் பிரதேசம் மாநிலத்தின் மஹேஷ்வர் என தற்போது அழைக்கப்படும் மகிழ்மதி நகரம் ஆகும்.

தென்னிந்திய இராஷ்டிரகூட பேரரசின் மூன்றாம் கோவிந்தன் மாளவத்தை வென்றபின், அப்பகுதிகளுக்கு பரமார அரச குலத்தினரையே, தான் வென்ற பகுதிகளுக்கு ஆளுனர்களாக நியமித்தார். இப்பரமரர்களின் வழித்தோன்றல்களே பின்னர் பரமாரப் பேரரசை நிர்மாணித்தனர்.
 

தற்கால மத்தியப் பிரதேசம் மற்றும் இராஜஸ்தான் மாநிலங்களின் பெரும் பகுதிகளைக் கொண்டது பார்மரப் பேரரசு.
 
பரமார வம்ச பேரரசர்களில் புகழ் பெற்றவர்  முதலாம்  போஜ மகாராஜா ஆவார்.

குறிப்பிட்டத்தக்க அரசர்கள்
 உபேந்திரா கிருஷ்ணராஜ பார்மர்
 சியாகா 
 மூஞ்சா 
 போஜராஜன் (1010-1055) பார்மர் மன்னர்களில் மிகப்புகழ் பெற்றவர்.
யசோவர்மன்
விந்தியவர்மன் 
 மகாலக் தேவ் (அலாவுதீன் கில்சியால் தோற்றகடிப்பட்ட பார்மர் பேரரசின் கடைசி அரசன்)

ஆட்சியாளர்கள்

இதனையும் காண்க
 மத்தியகால இந்தியா

அடிக்குறிப்புகள்

வெளி இணைப்புகள்
  Paramara Dynasty

இந்தியப் பேரரசுகள்
இந்துப் பேரரசுகள்
மத்தியப் பிரதேச வரலாறு
இராஜஸ்தான் வரலாறு
உத்தரப் பிரதேசத்தின் வரலாறு
கூர்ஜர-பிரதிகாரப் பேரரசு

கூர்ஜர-பிரதிகாரப் பேரரசு  (Gurjara-Pratihara) (ஆட்சிக் காலம்: 650 - 1036), என்பது மேற்கு இந்தியாவில்  குப்த பேரரசின் வீழ்ச்சிக்குப் பின்    கி. பி 550ல் ராஜா அரிச்சந்திரனால்  தற்கால ஜோத்பூரை தலைமையிடமாகக் கொண்டு மேவார் அரசை நிர்மாணித்து, தெற்கு இராஜஸ்தான் மற்றும் வடக்கு குஜராத்தின்  பெரும்பகுதிகளான கூர்ஜர நாட்டை தன் ஆளுகையில் கொண்டுவந்தார். 

கி. பி 650இல் கன்னோசியை  தலைநகராகக் கொண்டு கூர்ஜர-பிரதிகார அரச குலம், தற்கால குஜராத், இராஜஸ்தான், மத்தியப் பிரதேசம் மற்றும் உத்தரப் பிரதேசம் பகுதிகளை ஆட்சி செய்தது. பத்தாம் நூற்றாண்டின் துவக்கத்தில் இராஷ்டிரகூடர்கள் கூர்ஜர-பிரதிகார பேரரசை வென்று முடிவுக்கு கொண்டு வந்தனர்.

பேரரசின்  விரிவாக்கம்

முதலாம் நாகபட்டர் (730–760) மாளவம், குவாலியர், பரூச் ஆகிய நிலப்பரப்புகளை கைப்பற்றி, உஜ்ஜைன் நகரத்தை தலைநகராக கொண்டான். 738இல் இராஜஸ்தான் போரில் சிந்து பகுதியை கைப்பற்றி, கூர்ஜர-பிரதிகாரப் பேரரசை நிறுவினார்.

கன்னோசியை கைப்பற்றல் மற்றும் கிழக்கிந்தியாவில் விரிவாக்கம்
பேரரசர் ஹர்சருக்கு பின்  வாரிசு இல்லாத கன்னௌசி நாட்டை கூர்ஜர-பிரதிகார அரசர்கள் கைப்பற்றினார். பின்னர் கிழக்கில் வங்காளத்தை மையகாகக் கொண்ட பாலப் பேரரசு மற்றும் தெற்கில் உள்ள இராஷ்டிரகூடர் பேரரசின் பகுதிகளை வென்றனர்.

வீழ்ச்சி
பரமாரப் பேரரசின் இரண்டாம் போஜ ராஜன், கூர்ஜர-பிரதிகார மன்னன் முதலாம் மகிபாலனை 912-914இல் வென்றார். மாளவம், புந்தேல்கண்ட்,  சந்தல் கண்ட் பகுதிகளின் பிரதிகார பேரரசின் ஆளுனர்கள் தங்களை தன்னாட்சி கொண்ட மன்னர்களாக அறிவித்துக் கொண்டனர். 916இல் இராஷ்டிரகூட மன்னன் மூன்றாம் இந்திரன் கன்னோசியைக் கைப்பற்றினான். மேற்கில் துருக்கியர்களும், தெற்கில் இராஷ்டிரகூடர்களும், கிழக்கில் வங்காள பாலர்களும் கூர்ஜர-பிரதிகார பேரரசைத் தொடர்ந்து தாக்கியதால் 950இல் கூர்ஜர-பிரதிகார பேரரசு வீழ்ச்சியை நோக்கி சென்றது. 

1018இல் கஜினி முகமது கன்னோசியை கைப்பற்றியதால், நாட்டை விட்டு ஓடிய பிரதிகார ஆட்சியாளர் இராஜபாலனை பிடித்து, சந்தல அரசன் கந்தான் என்பவன் கொன்று விட்டார்.  பின்னர் திரிலோசனன் என்பவர் கூர்ஜர-பிரதிகார பேரரசனாகப் பட்டம் ஏற்றார்.  பேரரசின் கடைசி அரசன் ஜெஸ்பாலன் 1036-இல் இறந்ததைத் தொடர்ந்து கூர்ஜர-பிரதிகார அரச குலம் அழிவுற்றது.

கூர்ஜர-பிரதிகாரப் பேரரசின் ஆட்சியாளர்கள்

இதனையும் காண்க
 கூர்ஜர தேசம்
 மத்தியகால இந்தியா

மேற்கோள்கள் 

 Sources

வெளி இனைப்புகள்
  Gurjara-Pratihara dynasty

இந்துப் பேரரசுகள்
இந்தியப் பேரரசுகள்
குசராத் வரலாறு
இராஜஸ்தான் வரலாறு
மத்தியப் பிரதேச  வரலாறு
சைகைட்டு

சைகைட்டு (Zykaite) என்பது Fe3+4(AsO4)3(SO4)(OH)•15(H2O). என்ற வாய்ப்பாடு கொண்ட ஒரு கனிமம் ஆகும். சாம்பலும் வெள்ளையும் கலந்த நிறத்தில் இருக்கும் இக்கனிமத்தில் ஆர்சனிக், ஐதரசன், இரும்பு, கந்தகம் மற்றும் ஆக்சிசன் முதலான தனிமங்கள் காணப்படுகின்றனFe3+4(AsO4)3(SO4)(OH)·15(H2O).. மங்கலான இக்கனிமம் மிக மென்மையானது ஆகும்.  மோவின் அளவுகோலில் இக்கனிமத்தின் கடினத்தன்மை அளவு 2 மற்றும் நீர் ஒப்படர்த்தி அளவு 2.5 ஆகும். ஒளிகசியும் பண்பு கொண்ட இக்கனிமம் செஞ்சாய்சதுர படிகத்திட்டத்தின் படி படிகமாகிறது.

லைமோனைட்டு, ஜிப்சம், இசுகோரொடைட்டு, குவார்ட்சு மற்றும் ஆர்சனோ பைரைட்டு முதலிய கனிமங்களுடன் பொதுவாகக் கலந்து காணப்படுகிறது. செக் குடியரசு, போலந்து மற்றும்  செருமன் போன்ற நாடுகளில் சைகைட்டு கிடைக்கிறது

1978 ஆம் ஆண்டு செக் குடியரசுவின் பொகிமியா மண்டலத்தைச் சார்ந்த குட்னா வோரா நகரத்தில் இருக்கும்  சபாரி சுரங்கத்தில் முதன்முதலாக சைகைட்டு கண்டறியப்பட்டது. 1926 ஆம் ஆண்டில் பிறந்த செக் குடியரசின் புவிவேதியியல் வல்லுநர் வக்லாவ் சைகைட்டு என்பவரின் நினைவாக இக்கனிமத்திற்கு சைகைட்டு எனப் பெயரிடப்பட்டது

மேற்கோள்கள் 

சல்பேட்டுக் கனிமங்கள்
ஆர்சனிக் கனிமங்கள்
.
மானாங்கேணிக் கல்வெட்டு

மானாங்கேணிக் கல்வெட்டு என்பது, திருகோணமலையில் மானாங்கேணி என்னும் இடத்தில் அமைந்துள்ள வெள்ளை வில்வத்தடி கோணநாயகர் கோயிலில் காணப்படும் தமிழ்க் கல்வெட்டைக் குறிக்கும். 20 ஆம் நூற்றாண்டின் பின்னரைப் பகுதியில் நிலத்தின் கீழிருந்து, மகாவிட்டுணு, பார்வதி ஆகிய கடவுட் சிலைகளும், நந்தியும், இக்கல்வெட்டும் கண்டெடுக்கப்பட்டன. இக்கல்வெட்டு முழுமையானது அல்ல. இது முழுக்கல்வெட்டின் மேற்பகுதி மட்டுமே. கீழ்ப்பகுதி கண்டுபிடிக்கப்படவில்லை. கண்டுபிடிக்கப்பட்ட பகுதியில் 15 வரிகளில் எழுத்துக்கள் காணப்படுகின்றன. இப்பகுதியையும் முழுமையாக வாசிக்க முடியாதவாறு சில இடங்களில் எழுத்துக்கள் சிதைந்துவிட்டன.

காலம்
இதை முதலில் வாசித்த செ. குணசிங்கம் இதை சோழ இலங்கேசுவரன் காலத்துக்குரியதாக அடையாளம் கண்டுள்ளார். இது அவனுடைய ஏழாவது அல்லது எட்டாவது ஆட்சியாண்டைச் சேர்ந்ததாக இருக்கலாம் எனக் கூறப்படுகிறது.

உள்ளடக்கம்
இக்கல்வெட்டில் திருகோணமலை சிறீ மத்ஸ்யகேஸ்வரம், ஈஸ்வரமுடையார் கோயில் என இரண்டு கோயில்கள் பற்றிய குறிப்புகள் உள்ளன. இவற்றை வைத்து, திருகோணமலை மத்ஸ்யகேஸ்வரத்து மூலஸ்தானம் தொடர்பாகவும், வேறொரு ஈஸ்வரம் தொடர்பாகவும் செய்யப்பட்ட ஓர் ஏற்பாட்டினைப் பதிவு செய்வதற்காகவே இக்கல்வெட்டு எழுதப்பட்டதாகப் பத்மநாதன் கருதுகிறார்.

மேற்கோள்கள்

உசாத்துணைகள்
 பத்மநாதன், சி., இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

இவற்றையும் பார்க்கவும்
 இலங்கைத் தமிழ்க் கல்வெட்டுக்களின் பட்டியல்

இலங்கைத் தமிழ்க் கல்வெட்டுகள்
அலி சினா

அலி சினா (Ali Sina) என்பவர் ஒரு ஈரானிய முன்னாள் முஸ்லீம்.  இஸ்லாமை  வலுவாக விமர்சிக்கும் ஒரு விமர்சகராக செயல்படுகிறார். முன்னாள் முஸ்லீம்களுக்கான  ஃபெய்த் ஃபிரீடம் இண்டர் நேசனல்  என்ற அமைப்பின் நிறுவனர் ஆவார்.

பின்னணி 
இவர் ஈரானில் பிறந்து வளர்ந்தவர்.  பாக்கித்தான் மற்றும் இத்தாலியில் படித்தவர், இப்போது கனடாவில் வாழ்பவர்.  இஸ்லாம் பற்றி இவர் 1990 களில் மக்களிடையே விவாதத்தைத் தொடங்கினார்.  ஜெருசலேம் போஸ்ட் இதழ் வழியாக தன்கருத்துகளைக் கூறினார்.  ஜிகாத் என்று சில வெறிபிடித்த முஸ்லிம்களால் காட்டப்படும் சகிப்பின்மைக்கு  குரான் போன்ற இஸ்லாமிய நூல்களே அடித்தளமாக இருப்பதாக கருதுகிறார்.
சினாவைப்பற்றி ஜெருசலம் போஸ்ட் என்ற இதழ் சினா நடத்திவரும் பெய்த் பிரீடம் என்ற ஒரு இணையதளத்தில் தன்னைப்பற்றி - - இஸ்லாமின் மிகப்பெரிய எதிர்ப்பு பெற்ற உயிரோடு உள்ள நபர் தானே என்கிறார். அவரது அண்மைய புத்தகம் முகம்மதுவை பற்றி அறிவோம், என்ற பெயரில் முகமது நபியின் உளவியல் வாழ்க்கை வரலாற்றை நூலாக எழுதியுள்ளார். இதில் முகமது நபி  மனக் கோளாறுகளால்,  தொடர்ந்து அவதிப்பட்டவர் அவை  தற்காதல் ஆளுமைக் கோளாறு, பக்க மூளை வலிப்பு, ஆக்ரமிப்பு எண்ணக்-கட்டாயச் செயல்  போன்ற இந்தக் கோளாறுகள் முகமது நபிக்கு இருந்ததாக அவர் கூறுகிறார்" என்று எழுதியுள்ளது.

சினா Faithfreedom.org என்ற வலை தளம் மூலமாக,  முகமதுவின் நடவடிக்கை குறிப்புகளை பட்டியலிட்டு, முகமது  ஒரு தற்காதலர், misogynist, கற்பழிப்புகளை செய்தவர், சின்னஞ்சிறு குழந்தையை தன் காம இச்சைக்கு பயன்படுத்தியவர், காமுகர், மக்களை கும்பல் கும்பலாக கொன்றவர், ஒரு வழிபாட்டுத் தலைவர்,  திட்டமிட்ட கொலைகாரர்,  பயங்கரவாதி, வெறிகோண்ட மனிதர், வழிப்பறி கொள்ளைக்காரர் என குறிப்பிட்டு,  அவரது குற்றச்சாட்டுகள் பொய் என நிரூபிக்கும் எவருக்கும் $ 50,000 பரிசாக வழங்கப்படும் என்று அறிவித்துள்ளார்.

அக்டோபர் 2010 அன்று ஜெர்மனியில் சுதந்திரக் கட்சியின் தொடக்க நாளின் போது நெதர்லாந்தின் மூன்றாவது பெரிய கட்சியின் தலைவரான கிரீட் வைல்டர்ஸ் தனது உரையில்,  அலி சினா, கனடாவில் வசிக்கும் ஒரு ஈரானிய இஸ்லாமிய எதிர்பாளர், ஒரு பொன் விதி உள்ளது என்று சுட்டி அது ஒவ்வொரு மதத்தின் இதயமாக அமைந்துள்ளது அது நம்மை பிறர் எவ்வாறு நடத்தவேண்டும் என்று விரும்புகிறோமோ, அவ்வாறே பிறரை நாம் நடத்தவேண்டும் என்பதாகும். இஸ்லாமியம் இவ்வாறு நடந்து கொள்வதில்லை தங்க விதியை பின்பற்றுவதில்லை. தங்களுடைய உரிமையை கேட்கும் ஆனால் பிறருக்கு அதை தருவதில்லை.   இதுவே இஸ்லாமை தான் எதிர்க்கக் காரணம் என்கிறார் அலிசினா. மேலும் இஸ்லாம்  ஒரு மதம் இல்லை, ஆனால் அது மதம் என்ற புனைவில் உள்ள ஏகாதிபத்தியம் மற்றும் ஆதிக்கத்தின் ஒரு அரசியல் சித்தாந்தம். இதனாலேயே அது வன்முறையாளர்களை ஈர்க்கிறது என்கிறார்" ’”

திரைப்படத்துறையில்
முகம்மதுவின் வாழ்க்கை வரலாற்றினை எடுக்கும் திரைப்படத்தில் அலிசீனாவும் பங்களித்து வருவதாக 25 செப்டம்பர் 2012 அன்று லாஸ் ஏஞ்செல்ஸ் டைம்ஸ்'' செய்தி வெளியிட்டிருந்தது.

சீர்திருத்த இஸ்லாமியம் 

சீர்திருத்த இஸ்லாம் என்பது சாத்தியமற்றது. இதை பிற மதங்களை சீர்திருத்தியதுபோல் சீர்திருத்த இயலாது என்கிறார்.

வெளி இணைப்புகள் 
 http://www.faithfreedom.org/ அலிசினாவின் வலைதளம்
 http://tamil.alisina.org/  அலிசினாவின் கட்டுரைகள், மின்னூல் (தமிழில்)
 https://twitter.com/alisinaorg அலிசினாவின் டுவிட்டர் பக்கம்

மேற்கோள்கள் 

ஈரானிய மக்கள்
கனடாவில் குடியேறியவர்கள்
வாழும் நபர்கள்
இசுலாம் பற்றிய விமர்சனங்கள்
பாங்காக் ஏர்வேஸ்

பாங்காக் ஏர்வேஸ், பாங்காக்கின் சடுசக் மாவட்டத்தின், விபாவடி ரங்க்சிட் சாலையினை அடிப்படையாகக் கொண்டு செயல்படுகிறது. கால அட்டவணைப்படி, தாய்லாந்து, வங்கதேசம், கம்போடியா, சீனா, ஆங்காங், லௌஸ், மாலத்தீவுகள், பர்மா, இந்தியா மற்றும் சிங்கப்பூர் ஆகிய நாடுகளுக்கு தனது விமானச் சேவையினை செயல்படுத்துகிறது. இதன் முக்கியத் தலைமையகம் பாங்காக்கில் உள்ள சுவர்ணபூமி விமான நிலையம் ஆகும்.  பாங்காக் கிளாஸ் எஃப்சி, சியாங்க்ரை யுடிடி, சியாங்க் மை எஃப்சி, ட்ராட் எஃப்சி மற்றும் பாங்காக் கிறிஸ்டியன் கல்லூரி எஃப்சி ஆகியவற்றின் பாங்காக் ஏர்வேஸ் அலுவலக ரீதியான விளம்பரதாரராக பாங்காக் ஏர்வேஸ் உள்ளது.

விமானச் சேவைகளைத் தர வரிசைப்படுத்தும் நிறுவனமான ஸ்கைடிராக்ஸ் பாங்காக் ஏர்வேஸ் விமானச் சேவைக்கு உயர்ந்த தரத்தினை அளித்துள்ளது. தற்போது நான்கு நட்சத்திர மதிப்பினை ஸ்கைடிராக்ஸ் பாங்காக் ஏர்வேஸ்க்கு வழங்கியுள்ளது.

இலக்குகள்

உயர்தர வழித்தடங்கள்

கோஹ் சமுய் – பாங்காக், பாங்காக் – கோஹ் சமுய், புகெட் – பாங்காக் மற்றும் பாங்காக் - ஹாங்காக் ஆகிய வழித்தடங்களை உயர்தர வழித்தடங்களாகக் கொண்டுள்ளது. இந்த வழித்தடங்களுக்கு வாரத்திற்கு முறையே 140, 140, 56 மற்றும் 49 விமானங்களை பாங்காக் ஏர்வேஸ் நிறுவனம் செயல்படுத்துகிறது. இவை தவிர குறிப்பிட்ட காரணங்களுக்காக செயல்படுத்தும் விமானங்களை டென்பஸார் பலி – ஜகர்டா மற்றும் மண்டாலேய் – சியங்க் மை ஆகிய வழித்தடங்களில் பாங்காக் ஏர்வேஸ் செயல்படுத்துகிறது.

பங்கீட்டு ஒப்பந்தங்கள்

பாங்காக் ஏர்வேஸ் பின்வரும் நிறுவனங்களுடன் பங்கீட்டு ஒப்பந்தங்களைக் கொண்டுள்ளது.

 ஏரோஃப்ளோட் [7]
 ஏர் பெர்லின்
 ஏர் ஃபிரான்ஸ்
 ஏர் அஸ்டானா 
 பிரித்தானிய ஏர்வேஸ் [9]
 கத்தே ஏர்வேஸ் 
 எமிரேட்ஸ் 
 எடிஹட் ஏர்வேஸ்
 ஈவா ஏர்வேஸ்
 ஃபின்னையர்
 கருடா இந்தோனேசியா
 ஜப்பான் ஏர்லைன்ஸ் 
 லௌ ஏர்லைன்ஸ்
 கே எல் எம்
 மலேசியா ஏர்லைன்ஸ் 
 குவாண்டாஸ்
 கத்தார் ஏர்வேஸ் [13]
 சில்க் ஏர்
 தாய் ஏர்வேஸ் இன்டர்நேஷனல்

குறிப்புகள்

விமானசேவை நிறுவனங்கள்
முதலாம் ஆங்கிலேய-மராத்தியப் போர்

முதலாம் ஆங்கிலேய-மராத்தியப் போர் (1775–1782), கிழக்கிந்திய கம்பெனி ஆட்சியாளர்களுக்கும்,  மராத்தியப் பேரரசுக்கும் இடையே 1771 - 1782 ஆண்டுகளில் நடைபெற்றது. இப்போர் சூரத் ஒப்பந்தத்தில் துவங்கி, சல்பாய் ஒப்பந்தம் மூலம் முடிவுற்றது.

போரின் முடிவுகள்
17 மே 1782இல் ஆங்கிலேயர்களுக்கும், மராத்தியர்களுக்கும் ஏற்பட்ட  சல்பாய் ஒப்பந்தப்படி, சால்சேட் தீவு மற்றும் பரூச் துறைமுகநகரங்கள் மீண்டும் ஆங்கிலேயேர்களுக்கு திருப்பி வழங்கப்பட்டது. .

மேலும் காண்க
 ஆங்கிலேய-மராட்டியப் போர்கள்
 சல்பாய் உடன்படிக்கை

அடிக்குறிப்புகள்

மேலும் படிக்க
 Athale, Anil. Anil Athale on Joffe's Invaders. Retrieved July 21, 2011.
 Beck, Sanderson. Marathas and the English Company 1701-1818. Retrieved Oct. 1, 2004.
 Hameed, Shahul. The First Anglo-Maratha War (1775–1782). Retrieved Oct. 1, 2004.
 Indian History – British Period. Retrieved Oct. 1, 2004.
 Paranjpe, Amit et al. History of Maharashtra . Retrieved Oct. 1, 2004.
 The Great Maratha - Mahadji Scindia by N.G.Rathod . Retrieved July 23, 2013.

மராட்டியப் பேரரசு
மகாராட்டிர வரலாறு
 18 ஆம் நூற்றாண்டுப் போர்கள்
பிரித்தானியக் கிழக்கிந்தியக் கம்பனி போர்கள்
விரையாச்சிலை

விராச்சிலை (விரையாச்சிலை) தமிழ்நாட்டில், புதுக்கோட்டை மாவட்டம், திருமயம் வட்டத்துக்குட்பட்ட வருவாய் கிராமமும் திருமயம் ஊராட்சி ஒன்றியத்துக்குட்பட்ட ஊராட்சியுமாகும். 4000 மக்கள் தொகை கொண்ட கிராம ஊராட்சியுடன் கூடிய வருவாய் கிராமம் ஆகும். வருவாய் கிராமத்தில் 1-பிட், 2-பிட் என்ற இரண்டு கிராம அலுவல் பிரிவுகளின் கீழ் இயங்கும்  தனி ஊராட்சி ஆகும். 1-பிட் கீழ்  பக்கத்து கிராமங்களை உள்ளடக்கிய மூன்று பஞ்சாயத்துக்கள் முறையே நெய்க்குணம், வி-லெட்சுமிபுரம், அரங்கிரான்பட்டி ஆகும்.  

விரையச்சிலை என்ற ஊரின் பெயர் நாளடைவில் வழக்குச்சொல்லால் சுருங்கி விராச்சிலை என்று நிலை பெற்று விட்டது.

கோயில்கள்
பல்லவர்களின் குடவரை கோவில் காலத்திய வரலாற்றுச்சிறப்புமிக்க சிவன் கோவில், கொற்றவை வழிபாட்டுடன் தொடர்புடைய வடக்கு பார்த்த அம்மன் கோவில், அம்மன் கோவிலுக்குட்பட்ட அய்யனார் கோவில்கள், அங்காள பரமேஸ்வரி கோவில், நாட்டுக்கோட்டை நகரத்தார்களின் தனி சுப்பிரமணியர் கோவில் ஆகியவை இவ்வூரிலுள்ள கோவில்கள்.

பக்கத்து கிராமங்கள்
நெய்க்குணம்
வி.லெட்சுமிபுரம்
அரங்கிரான்பட்டி
வெள்ளிப்பட்டி
அருமந்தாப்பட்டி

மேற்கோள்கள்

புதுக்கோட்டை மாவட்டத்திலுள்ள கிராமங்கள்
சோலாங்கிப் பேரரசு

சோலாங்கி பேரரசு (Solanki dynasty) (ஆட்சிக்காலம்: பொ.ஊ. 950–1300), தற்கால குசராத்து  மாநிலத்தின் பதான் நகரத்தை தலைநகராகக் கொண்டு  சௌராட்டிர தீபகற்பம் மற்றும் தற்கால குசராத்தின் மேற்கு பகுதிகளை  ஆண்டவர்கள். சோலாங்கிகள், சாளுக்கியர் குலத்தினரின் வழித்தோன்றல்கள் என்பர். பொ.ஊ. 1026இல்  அலாவுதீன் கில்சியின் குஜராத் மீதான படையெடுப்புக்குப் பின் சோலாங்கிப் பேரரசு வீழ்ச்சி அடைந்தது. பிரபாச பட்டினம் என்ற கடற்கரையில் உள்ள சோமநாதபுரம் கோயில் தரைமட்டமாக்கப்பட்டு, கோயில் செல்வங்கள் அலாவுதீன் கில்ஜியால் கொள்ளையடிக்கப்பட்டது.

சோலாங்கி அரசர்களுக்குப் பின்னர் வந்த  வகேலா குல அரசர்கள் 1243 முதல் 1304 முடிய   76 ஆண்டுகள் ஆண்டனர்.

சோலாங்கி குல ஆட்சி

மூலராஜன் 
மூலராஜன் பொ.ஊ. 940 – 941 ஆண்டுகளில் சோலாங்கிப் பேரரசை பதான் நகரத்தை தலைநகராகக் கொண்டு, சோலாங்கிப் பேரரசை நிர்மாணித்தார்.

முதலாம் பீமதேவன்

மூலராஜனுக்குப் பின் வந்த முதலாம் பீமதேவன் தன் குலக் கடவுளான சூரியனுக்கு, மதோரா நகரத்தில் சூரியன் கோயில் கட்டினான்

முதலாம் பீமதேவனின் மறைவிற்குப் பின், அவன் நினைவாக  அவனது மனைவி உதயமதி மற்றும் மகன் இரண்டாம் பீமதேவன் இணைந்து பதான் நகரத்தில் அழகிய சிற்பங்களுடன், ஆயிரக்கணக்கான படிகளுடன் கூடிய படிக்கிணற்றை கட்டினார்கள்.

முதலாம் கர்ணதேவன் 

பீமதேவனுக்குப் வந்த முதலாம் கர்ணதேவன் பில் பழங்குடி இனத்தவர்களை வென்று கர்ணாவதி எனும் தற்கால அகமதாபாத் நகரை நிறுவினான். பீமதேவனுக்கும், ராணி மினாள்தேவிக்கும் பிறந்தவனே சித்தராஜன் ஜெய்சிங் ஆவார்.

சித்தராஜன் ஜெய்சிங் 
குஜராத்தை சித்தராஜன் ஜெய்சிங் 1094 முதல் 1144 வரை ஆண்டான். இவன் சோலாங்கிப் பேரரசை விரிவு படுத்தினான். சௌராட்டிர தீபகற்பம், கட்ச் மற்றும் மாளவம், ஜூனாகாத் பகுதிகளை கைப்பற்றி சோலங்கி குல பேரரசன் ஆனான்.

குமாரபாலன்

சித்தராஜன் ஜெய்சிங்கின் மகன் குமாரபாலன் 1143–1172 முடிய 29 ஆண்டுகள் சோலங்கி குலப் பேரரசனாக விளங்கினான். சமண சமய குருமார்களை ஆதரித்து, தீர்த்தங்கரர்களுக்கு தில்வாரா கோயில் எழுப்பினான். அலாவுதீன் கில்ஜியால் இடிக்கப்பட்ட சோமநாதபுரம் சிவன் கோயிலை மீண்டு கட்டி எழுப்பினான். இவனுடைய காலத்தில் குஜராத் செல்வச் செழிப்புடன் விளங்கியது.

இரண்டாம் பீமன் 
முகமது கஜினிக்கு பின் குஜராத் மீது படையெடுத்து வந்த கோரி முகமதை விரட்டி அடித்தான்.

இதனையும் காண்க
 ராணியின் கிணறு
 மதோரா சூரியக் கோயில்

மேற்கோள்கள் 

இந்திய அரச மரபுகள்
குசராத் வரலாறு
இராசபுத்திரர்கள்
நேர்மாறு உறவு

கணிதத்தில் ஒரு உறவின் நேர்மாறு உறவு (inverse relation) அல்லது மறுதலை உறவு (Converse relation) என்பது மூல உறவின் வரிசைச் சோடிகளிலுள்ள உறுப்புகளின் வரிசையை மாற்றக் கிடைக்கும் உறவாகும்.

எடுத்துக்காட்டு:

மெய்யெண் கணத்தில் வரையறுக்கப்பட்ட > உறவின் நேர்மாறு < ஆகும்.

X = {1, 2, 3, 4, 5}. இக்கணத்தில் வரையறுக்கப்படும் உறவு R என்பது விடப் பெரியது எனில் அதன் நேர்மாறு உறவு R −1, விடச் சிறியது ஆகும்.

நேர்மாறு உறவானது மறுதலை உறவு அல்லது இடமாற்று உறவு எனவும், மூல உறவின் எதிர் அல்லது இருமம் எனவும் அழைக்கப்படுகிறது. நேர்மாறு உறவின் பிற குறியீடுகள்: RC, RT, R~ or  or R° or R∨

ஒரு உறவு எதிர்வு, எதிர்வற்றது, சமச்சீர், எதிர்சமச்சீர், சமச்சீரற்ற, கடப்பு, முழுமை, முப்பிரிவு, சமான உறவாக இருந்தால், அவ்வுறவின் நேர்மாறு உறவும் மேலுள்ள வகைகளாக அமையும்.

வரையறை
 இரு கணங்கள்; X இருந்து Y க்கு வரையறுக்கப்படும் உறவு  எனில், நேர்மாறு உறவு  இன் வரையறை:

 என இருந்தால், இருந்தால் மட்டுமே,  ஆக இருக்கும்.

கணக்குறியீட்டில்:
.

நேர்மாறுச் சார்புகளின் குறியீட்டைப் போன்றதாகவே நேர்மாறு உறவின் குறியீடும் அமைந்துள்ளது. நேர்மாறு இல்லாத சார்புகள் உள்ளன; ஆனால் ஒவ்வொரு உறவுக்கும் ஒரு தனித்த நேர்மாறு உண்டு.

சார்பின் நேர்மாறு உறவு
ஒரு சார்பின் நேர்மாறு உறவும் ஒரு சார்பாக இருந்தால், இருந்தால் மட்டுமே, அச்சார்பு நேர்மாற்றக் கூடியதாக இருக்கும். அதாவது, அச்சார்புக்கு நேர்மாறுச் சார்பு இருக்கும்.

 சார்பின் நேர்மாறு உறவு  இன் வரையறை:

.

இந்த நேர்மாறு உறவு, அவசியம் ஒரு சார்பாக இருக்க வேண்டுமென்பதில்லை.

மாறாக நேர்மாறு உறவு ஒருசார்பாக வேண்டுமானால்:

தேவையான கட்டுப்பாடு: 
f ஒரு  உள்ளிடுகோப்பாக இருக்க வேண்டும். இல்லாவிடில்,  பன்மதிப்புச் சார்பாக அமைந்து, சார்புக்குரிய வரையறையை நிறைவு செய்யாது.

போதுமான கட்டுப்பாடு:
 ஒரு பகுதிச் சார்பாக இருப்பதற்கு மேலுள்ள கட்டுப்பாடு போதுமானது. ஆனால், f ஒரு முழுக்கோப்பாக இருந்தால், இருந்தால் மட்டுமே,  முழுச் சார்பாக முடியும்.

தேவையானதும் போதுமானதுமான கட்டுப்பாடு:
 ஒருசார்பாக வேண்டுமானால் f ஒரு  உள்ளிடுகோப்பாகவும், முழுக்கோப்பாகவும் இருக்க வேண்டும் என்பதே தேவையானதும் போதுமானதுமான கட்டுப்பாடு.

எனவே f ஒரு இருவழிக்கோப்பு எனில், அதன் நேர்மாறு உறவும் ஒரு சார்பாக, அதாவது, f இன் நேர்மாறுச் சார்பாக இருக்கும்.

மேற்கோள்கள் 

 

இரும உறவுகள்
குளோரின் ஐம்புளோரைடு

குளோரின் ஐம்புளோரைடு (Chlorine pentafluoride) என்பது ClF5. என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நிறமற்ற இந்த இடை உப்பீனி சேர்மம் ஒரு வலிமையான ஆக்சிசனேற்றியாகும்.  ஒருகாலத்தில் ராக்கெட்டுகளுக்கு ஆக்சிசனேற்றியாக இது பயன்படுத்தப்பட்டது. குளோரின் ஐம்புளோரைடு மூலக்கூறு C4v சமச்சீர் கொண்ட சதுர பிரமீடு அமைப்பை ஏற்றுள்ளது. அணுக்கருக் காந்த ஒத்ததிர்வு நிறமாலை முடிவும் இதை உறுதிப்படுத்துகிறது

தயாரிப்பு  
இச்சேர்மத்தின் தயாரிப்பு ஆய்வுகள் குறித்த பண்டைய முறைகள் சில வகைப்படுத்தப்பட்டுள்ளன. முதன்முதலில் குளோரின் முப்புளோரைடை உயர் வெப்பநிலை மற்றும் அழுத்தத்தில் புளோரினேற்றம் செய்து குளோரின் ஐம்புளோரைடு தயாரிக்கப்பட்டது.

ClF3  +  F2   →   ClF5
NiF2 இவ்வினைக்கு வினையூக்கியாக செயல்பட்டது. 
  
KClF4, RbClF4, CsClF4 போன்ற சில உலோக புளோரைடுகள் புளோரினுடன் வினைபுரிந்து குளோரின் ஐம்புளோரைடையும் அதனுடன் தொடர்புடைய காரவுலோக புளோரைடையும் உருவாக்குகின்றன.

வினைகள் 
குளோரின் ஐம்புளோரைடு உயர் வெப்ப உமிழ் வினையில் தண்ணீரால் நீராற்பகுக்கப்பட்டு குளோரைல் புளோரைடு மற்றும் ஐதரசன் புளோரைடு ஆகியனவற்றை உற்பத்தி செய்கிறது.:
 + 2  →  + 4 

இச்சேர்மம் ஒரு புளோரினேற்ற முகவராகவும் செயல்படுகிறது. அறை வெப்பநிலையில் , மந்தவாயுக்கள், நைட்ரசன், ஆக்சிசன் மற்றும் புளோரின் தவிர்த்த அனைத்து தனிமங்களுடனும் எளிமையாக வினைபுரிகிறது.

மேற்கோள்கள்

வெளி இணைப்புகள் 
National Pollutant Inventory - Fluoride and compounds fact sheet 
WebBook page for ClF5

புளோரைடுகள்
கனிம வேதியியல் குளோரின் சேர்மங்கள்
இடைஉப்பீனி சேர்மங்கள்
புளோரினேற்றிகள்
ஆக்சிசனேற்றிகள்
குளோரின்(V) சேர்மங்கள்
தூங்காவனம்

தூங்காவனம் என்பது 2015இல் வெளிவந்த ஓர் இந்தியத் தமிழ்த் திரைப்படம் ஆகும். இத்திரைப்படத்தை ராஜேஸ் எம்.செல்வா' இயக்கினார். இத்திரைப்படத்தில் கமல்ஹாசன் முதன்மைக் கதாப்பாத்திரமாக நடித்தார். இவருடன் திரிசா, பிரகாஷ் ராஜ், கிஷோர் ஆகியோரும் நடித்தனர். இத்திரைப்படம் தமிழ், தெலுங்கு என இரண்டு மொழியிலும் எடுக்கப்பட்ட படமாகும், தெலுங்கில் சீகட்டி ராஜ்ஜியம் எனும் பெயரில் வெளியானது. இத்திரைப்படம் 2011 ஆம் ஆண்டு வெளியிடப்பட்ட ஸ்லீப்லஸ் னைட் எனும் திரைப்படத்தின் தழுவல் ஆகும். இத்திரைப்படத்தை ராஜ்கமல் பிலிம்ஸ் இன்டர்நேசனல் மற்றும் சிறி கோகுலம் மூவிஸ் ஆகியவை இணைந்து தயாரித்தன. இது பின்னர் ஹிந்தியில் 'காக்கி தா ரியல் போலீஸ் என மொழிமாற்றம் செய்யப்பட்டு வெளியிடப்பட்டது.

 நடிகர்கள் 
 கமல்ஹாசன்
 பிரகாஷ் ராஜ்
 திரிசா
 கிசோர்
 யூகி சேது 
 சம்பத் ராஜ் 
 ஆசா சரத்
 மது மாலினி 
 ஜெகன்
 உமா ரியாஸ்கான் 
 குரு சோமசுந்தரம்
 சந்தான பாரதி

 பாகஸ் அபிஸ் 
இப்படம் தமிழகத்தில் முதல் நாளில் சுமார் ₹4 கோடி (530,000 அமெரிக்க டாலர்) வசூலித்தது.

 பாடல் 
இப்படத்திற்காக ஒரே ஒரு பாடல் மட்டும் உருவாக்கப்பட்டது. "நீயே உனக்கு ராஜா" எனும் தொடங்கும் அப்பாடல் வரிகளை வைரமுத்து எழுதியுள்ளார் மற்றும் கமல்ஹாசன் அப்பாடலை பாடியுள்ளார்.தமிழ் பாடல்கள்தெலுங்கு பாடல்கள்'

மேற்கோள்கள்

வெளியிணைப்புகள் 
 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
கமல்ஹாசன் நடித்துள்ள திரைப்படங்கள்
சோடியம் புளோரோசிலிக்கேட்டு

சோடியம் புளோரோசிலிக்கேட்டு (Sodium fluorosilicate) என்பது Na2SiF6.என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும்.

தயாரிப்பு 
புளோரோசிலிசிக் அமிலத்துடன் சோடியம் குளோரைடு அல்லது சோடியம் சல்பேட்டு சேர்த்து நடுநிலையாக்கம் செய்யும் போது சோடியம் புளோரோசிலிக்கேட்டு உருவாகிறது.

வாய்ப்புள்ள பயன்கள்  
சில நாடுகளில் தண்ணீரை புளோரினேற்றும் போது இதைக் கூட்டுப்பொருளாகப் பயன்படுத்துகிறார்கள். மாறுநிற எதிரொளிக்கல் கண்ணாடிக்கான தாதுப்பொருளாக,தாதுசுத்திகரிப்பிற்காக, சோடியம் புளோரைடு, மக்னீசியம் சிலிக்கோபுளோரைடு, அலுமினியம் புளோரைடு கிரையோலைட்டு போன்ற மற்ற புளோரைடு சேர்மங்களைத் தயாரிக்கப் பயன்படுத்தப்படுகிறது

மேற்கோள்கள் 

அறுபுளோரோசிலிக்கேட்டுகள்
சோடியம் சேர்மங்கள்
முத்தெல்லூரியம் இருகுளோரைடு

முத்தெல்லூரியம் இருகுளோரைடு (Tritellurium dichloride) என்பது Te3Cl2. என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். தெலூரியத்தின் நிலைப்புத்தன்மை கொண்ட குளோரைடுகளில் இதுவும் ஒன்றாகும்.

தயாரிப்பும் பண்புகளும் 
சாம்பல் நிறத்துடன் இரு திண்மமாக Te3Cl2 காணப்படுகிறது. ஒவ்வொரு மூன்றாவது தெலூரியம் மையமும் இரண்டு குளோரைடு ஈனிகளைக் கொண்டு திரும்பும் அலகுகளால் ஆன தெலூரியம் அணுக்களின் நீண்ட சங்கிலிக் கட்டமைப்பை இச்சேர்மம் பெற்றுள்ளது.முத்தெல்லூரியம் இருகுளோரைடானது பட்டை இடைவெளி  1.52 எலக்ட்ரான் வோல்ட் கொண்டுள்ள  ஒரு குறை கடத்தியுமாகும் . தனிமநிலை தெலூரியத்தின் பட்டை இடைவெளி 0.34 எல்க்ட்ரான் வோல்ட் என்பதைவிட இது அதிகமாகும். தெலூரியத்துடன் விகிதவியல் அளவின்படி குளோரின் சேர்த்து  இச்சேர்மத்தைத் தயாரிக்கலாம்

இதர தெலூரியம் குளோரைடுகள் 
மஞ்சள் நிறத்தில் நீர்மமாக இருக்கும்  Te2Cl2 சேர்மத்தை இலித்தியம் பாலிதெலூரைடு மற்றும் TeCl4 சேர்த்து வினைப்படுத்துவதன் மூலம் தயாரிக்கலாம். Te2Cl ஒரு சிற்றுறுதி நிலைப்புத் தன்மையுடன் கூடிய திண்ம நிலையில் உள்ள பலபடியாகும். இச்சேர்மத்தில் இருந்து Te3Cl2 மற்றும் TeCl4 ஆகியனவற்றைத் தயாரிக்கலாம். விகிதச்சமமாதலின்றி பிரிகை அடைவதாலும் நிலைப்புத்தன்மையற்று இருப்பதாலும் தெலூரியம் இருகுளோரைடை தனித்துப் பிரிக்க இயலுவதில்லை. ஆனால், TeCl4 மற்றும் சூடான தெலூரியம் ஆகியவற்றுடன் உருவாகும் ஆவியில் முக்கிய கூறாக இது காணப்படுகிறது.

மேற்கோள்கள் 

குளோரைடுகள்
அலோக ஆலைடுகள்
தெலூரியம் சேர்மங்கள்
சால்கோ ஆலைடுகள்
கனிமவேதியியல் பலபடிகள்
தெலூரியம் ஆலைடுகள்
வல்லபி

வல்லபி அல்லது வலபி அல்லது வலா (Vallabhi,  Valabhi, or modern Vala) மேற்கு இந்தியாவின், குஜராத் மாநிலத்தின் சௌராஷ்டிர தீபகற்பத்தில், பவநகர் அருகில் அமைந்திருந்த பண்டைய நகரம் ஆகும். இந்நகரம் மைத்திரகப் பேரரசின் தலைநகராக பொ.ஊ. 475 முதல் பொ.ஊ. 767 முடிய விளங்கியது. இந்நகரை வல்லபிபுரம் என்றும் அழைப்பர். அனைத்து இந்திய மதக்கல்விகளின் தலைமை பீடமாக விளங்கியது.

சிறப்பு 
வல்லபி நகரம் சமண சமயத்தின் தலைமைப் பீடமாக விளங்கியது. சமண சமய ஆகமங்கள், சமய குருவான ஆச்சார்ய ஷர்மன் தலைமையில் 500 சமணப் பெரியோர்களால் தொகுக்கப்பட்டன. இந்நகரில் சமண சமய தீர்த்தங்கரர்களின் சிலைகளும், கோயில்களும் மற்றும் பௌத்த சமய அறிஞர்களும் நிறைந்திருந்தன.

பௌத்த சமயத்தின் பண்டைய ஆறு பல்கலைக்கழகங்களில், வல்லபியும் ஒன்றாக விளங்கியது. 100 பௌத்த மடாலயங்களும், 6000 பௌத்த பிக்குகளும் இந்நகரில் சமயக் கல்வி கற்றனர் என யுவான் சுவாங்  தமது குறிப்புகளில் குறித்துள்ளார்.

பாரத நாட்டின் அனைத்து சமய மாணவர்கள், வேதம், தருக்கம், யோகம், மற்றும் தத்துவங்களில்  உயர் கல்வி கற்க வல்லபி நகரில் குவிந்த வண்ணமிருந்தனர்.

மேற்கோள்கள் 

குசராத் வரலாறு
பண்டைய இந்திய நகரங்கள்
யூனிவர்சல் ஸ்டூடியோஸ், சிங்கப்பூர்

யூனிவர்சல் ஸ்டூடியோஸ், சிங்கப்பூர் என்பது, சிங்கப்பூரின், செந்தோசாத் தீவில் அமைந்துள்ள ஒரு கேளிக்கைப் பூங்கா ஆகும். இது சிங்கப்பூரின் இரண்டாவது ஒருங்கிணைக்கப்பட்ட உல்லாசப்பகுதி. இதைக் கட்டுவதற்கான ஒப்பந்தம் மலேசிய நிறுவனமான யென்டிங் குழுமத்துக்கு வழங்கப்பட்டது குறித்து 2006 டிசம்பர் 8 ஆம் தேதி சிங்கப்பூர் அரசு அறிவித்தது. கட்டிடவேலைகள் 2007 ஏப்ரல் 19 ஆம் தேதி தொடங்கின. இதுவே ஆசியாவில் யூனிவர்சல் ஸ்டூடியோசின் இரண்டாவது கேளிக்கைப் பூங்காவும், தென்கிழக்காசியாவின் முதலாவது கேளிக்கைப் பூங்காவும் ஆகும். இது திறந்துவைக்கப்பட்டதன் பின்னர் ஒன்பது மாதத்தில் 2 மில்லியன் மக்கள் வருகைதந்துள்ளனர்.

மேற்கோள்கள்

சிங்கப்பூரில் கட்டடங்களும் கட்டமைப்புகளும்
கன்னோசி

கன்னௌசி அல்லது கனௌச் அல்லது கன்னோசி (Kannauj)  (இந்தி: कन्नौज), (formerly known in English as 'Cannodge'),   வட இந்தியாவின், உத்தரப் பிரதேசம் மாநிலம், கன்னாஜ் மாவட்டத்தின் நிர்வாகத் தலைமையிடமாகவும், நகர் மன்றமாகவும் உள்ளது. பண்டைய பாஞ்சால நாட்டின் தென் பகுதிக்கு, கன்னோஜ் என்ற கன்யாகுப்ஜம் தலைநகராக இருந்தது. 
கன்னௌசி நகரத்தை தலைநகராகக் கொண்டு பேரரசர் ஹர்ஷவர்தனர் வட இந்தியாவை ஆண்டார். மேலும் பல வட இந்திய மன்னர்களின் அரசின் தலைநகராக கன்னௌசி விளங்கியது.

1018இல் கஜினி முகமது கன்னௌசி நகரை வென்றான். கஹாத்வால குலத்தை நிறுவிய சந்திர தேவ மன்னர், 1090இல் கன்னௌசியை தலைநகராக கொண்டு ஆட்சி செய்தார்.

இவனின் பேரன் கோவிந்தசந்திரன் கன்னோசியை உச்சியின் புகழுக்கு கொண்டு சென்றார். கோரி முகமது, 1193இல் கன்னோசியின் ஜெயச்சந்திரனை கொன்றான். தில்லி சுல்தான் இல்ட்டுமிஷ் கன்னோசியை வென்றதன் மூலம் கன்னோசியின் புகழ் வீழ்ந்தது.

அமைவிடம்
கான்பூர் நகரத்திலிருந்து 80 கி. மீ தொலைவிலும், லக்னோ நகரத்திலிருந்து 120 தொலைவிலும், புதுதில்லியிலிருந்து 353 கி. மீ தொலைவிலும் அமைந்துள்ளது.

மக்கள் தொகை 
25 நகராட்சி மன்ற உறுப்பினர்கள் கொண்ட கன்னோசி நகரத்தின், 2011-ஆம் மக்கள்தொகை கணக்கெடுப்பின் படி, மொத்த மக்கள்தொகை  84,862 ஆகும். அதில் ஆண்கள்   44,880 ஆகவும்; பெண்கள்  39,982 ஆகவும் உள்ளனர்.  ஆறு வயதிற்குட்பட்டோர் 11,881 ஆகவுள்ளனர். பாலின விகிதம் ஆயிரம் ஆண்களுக்கு 891 பெண்கள் வீதம் உள்ளனர். எழுத்தறிவு 71.92% ஆகவுள்ளது.

மேற்கோள்கள்

 http://jnvkannauj.org/history.php

வெளி இணைப்புகள்
  District Kannauj Website
 
 History of Kanauj: To the Moslem Conquest By Rama Shankar Tripathi
  PincodeDirectory.net 

உத்தரப் பிரதேச மாநிலத்திலுள்ள ஊர்களும் நகரங்களும்
உத்தரப் பிரதேசத்தின் வரலாறு
பண்டைய இந்திய நகரங்கள்
மைத்திரகப் பேரரசு

வல்லபி மைத்திரகப் பேரரசு (Maitraka dynasty), (கி. பி 475 முதல் 767 முடிய), மேற்கு இந்தியாவின்  குஜராத் மற்றும் இராஜஸ்தான் நிலப்பரப்புகளைக் கொண்டது.  குப்த பேரரசில்  இருந்த சௌராஷ்டிர பகுதியின் படைத்தலைவர் பதர்கா மைத்திரகப் பேரரசை  கி. பி 475இல் நிர்மாணித்தவர்.  வல்லபி நகரம் பேரரசின் தலைநகராக விளங்கியது. பதர்காவும் அவரது மகன் முதலாம் தாரசேனனும் சேனாதிபதி என்ற பட்டப் பெயருடன் ஆட்சி செய்தனர். மைத்திரகப் பேரரசின் மூன்றாவது ஆட்சியாளர் துரோணசிம்மன் தன்னை பேரரசனாக முடிசூட்டிக் கொண்டு மைத்திரகப் பேரரசை ஆண்டார். 

மைத்திரகப் பேரரசின் மன்னர் இரண்டாம் தாரசேனன் பேரரசர் ஹர்சவர்தனரின் மகளை மணந்தவர். மன்னர் நான்காம் தாரசேனனின் அவையை சமஸ்கிருத மொழி கவிஞர் பட்டி அலங்கரிதார். மூன்றாம் சிலாதித்தியன் ஆட்சிக் காலத்தில், அரேபியர்கள் தொடர்ச்சியாக மைத்திரகப் பேரரசின் மீது போர் தொடுத்ததால், பேரரசு கி. பி 767இல் வீழ்ச்சி அடைந்தது.

வல்லபி மைத்திரகப் பேரரசர்கள்
 

 பதர்கா (c. 470-c. 492)
 முதலாம் தாரசேனன்  (c. 493-c. 499)
 துரோணசிங்கன் (c. 500-c. 520)
முதலாம் துருவசேன்ன  (c. 520-c. 550)
தாரபட்டா   (c. 550-c. 556)
 குகசேனன்   (c. 556-c. 570)
 இரண்டாம் தாரசேனன்  (c. 570-c. 595)
 முதலாம் சிலாதித்தியன் அல்லது தர்மாதித்தியன் (c. 595-c. 615)
 முதலாம் காரகிரகன்  (c. 615-c. 626)
 மூன்றாம் தாரசேனன்   (c. 626-c. 640)
 இரண்டாம் துருவசேனன்  அல்லது பாலாதித்தியா  (c. 640-c. 644)
 நான்காம் தாரசேனன் (c. 644-c. 651)
 மூன்றாம் துருவசேனன்  (c. 651-c. 656)
 இரண்டாம் காரகிரகன்  (c. 656-c. 662)
 இரண்டாம் சிலாதித்தியன்  (c. 662- ?)
 சிலாதித்தியன்  III
 சிலாதித்தியன்  IV
 சிலாதித்தியன் V
 சிலாதித்தியன் VI
 சிலாதித்தியன்  VII  (c. 766-c. 776).

இதனையும் காண்க
 சோலாங்கிப் பேரரசு

மேற்கோள்கள்

வெளி இணைப்புகள்
 http://www.srikanta-sastri.org/conquests-siladitya-in-south/4584992949  "Conquests of Siladitya in the south"

இந்தியப் பேரரசுகள்
இந்துப் பேரரசுகள்
இந்திய அரச மரபுகள்
குசராத் வரலாறு
இராஜஸ்தான் வரலாறு
செனான் இருகுளோரைடு

செனான் இருகுளோரைடு (Xenon dichloride) என்பது XeCl2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செனானின் இச்சேர்மம் மட்டுமே நிலைப்புத் தன்மை உடைய செனானின்  குளோரைடாக அறியப்பட்டுள்ளது. செனான் மற்றும்  குளோரின் கலவையில் நுண்ணலை பாய்ச்சுதல் மூலமாகவும் தொடர்ந்து சுருக்கப் பொறி முறையிலும் செனான் இருகுளோரைடு தயாரிக்கப்படுகிறது. செனான், குளோரின் மற்றும் போரான் முக்குளோரைடு ஆகியவற்றைப் பயன்படுத்தி . XeCl2•BCl3 தயாரிக்க முடியும் என்று கருதப்படுகிறது.ஆனால் விளை பொருளாக செனான் இருகுளோரைடு மட்டுமே உருவாகிறது.
செனான் இருகுளோரைடு ,செனான் அணு மற்றும் குளோரின் மூலக்கூறுகள் இரண்டாம் நிலை பிணைப்பால் பிணைக்கப்பட்டுள்ள உண்மைச் சேர்மமா என்பதில் இன்னும் ஐயம் உள்ளதாகக் கூறப்படுகிறது

செனான் ஒருகுளோரைடு , கிளர்வுற்ற ஈரணு மூலக்கூற்று சீரொளியாகப் பயன்படுத்தப்படுகிறது. Xe2Cl கிளர்வுற்ற நிலையிலேயே காணப்படுகிறது.

மேற்கோள்கள்

செனான்(II) சேர்மங்கள்
குளோரைடுகள்
அலோக ஆலைடுகள்
செந்தோசா

செந்தோசா (Sentosa,சமசுகிருதம்: संतोष; எளிமையாக்கப்பட்டச் சீனம்: 圣淘沙) சிங்கப்பூரில் உள்ள, மிகவும் பரவலாக அறியப்படும், கேளிக்கைத் தீவு ஆகும். செந்தோசா என்னும் பெயர் மகிழ்ச்சி எனப்பொருள் தரும் சமக்கிருதச் சொல்லில் இருந்து தோன்றியது.. இங்கு ஆண்டொன்றுக்கு இருபது மில்லியன் மக்கள் வருகை தருகின்றனர். இங்கு   நீளமுடைய  கடற்கரை, சிலோசோ கோட்டை, இரண்டு குழிப்பந்தாட்ட மைதானங்கள், மெர்லயன் சிலை,14 தங்கு விடுதிகள், மற்றும் யூனிவர்சல் ஸ்டூடியோஸ் அடங்கிய செந்தோசா கேளிக்கை உலகம் ஆகியன சுற்றுலாப் பயணிகளை கவர்ந்திழுக்கின்றன.

இரண்டாம் உலகப் போரின்போது  பிரித்தானியர்கள் ஆட்சியில் கோட்டை கட்ட இவ்விடத்தைத் தேர்ந்தெடுத்தனர்.

மேற்சான்றுகள்

வெளி இணைப்புகள்

சிங்கப்பூர் தீவுகள்
மலாக்கா நீரிணை
இரிடியம்(V) புளோரைடு

இரிடியம்(V) புளோரைடு (Iridium(V) fluoride) என்பது IrF5, என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். இரிடியமும்  புளோரினும் சேர்ந்த இச்சேர்மம் 1965 ஆம் ஆண்டில் முதன்முதலாக நீல் பார்ட்லெட் என்பவரால் கண்டறியப்பட்டது. அதிக வினைத்திறனுள்ள மஞ்சள் நிறத் திண்மமான இச்சேர்மம் குறைவான உருகுநிலையைக் கொண்டுள்ளது. இச்சேர்மத்தின் படிக அமைப்பு நான்கு பகுதிகளால் ஆனது. Ir4F20 சேர்மமானது எண்முக இரிடியம் அணுக்களின் ஒருங்கிணைப்பால் அமைந்துள்ளது. RuF5 மற்றும் OsF5 சேர்மங்களின் படிக அமைப்புகளின் வடிவத்தை இவ்வடிவமும் பகிர்ந்து கொள்ளப்படுகிறது. IrF6 சேர்மத்தை கட்டுப்படுத்தப்பட்ட சிதைவுக்கு உள்ளாக்கினால் இரிடியம்(V) புளோரைடு தயாரிக்கலாம். அல்லது, IrF6 சேர்மத்தை நீரற்ற HF இல் சிலிக்கான் தூள் அல்லது H2 சேர்த்து ஒடுக்க வினைக்கு உட்படுத்தியும் தயாரிக்கலாம்.

இவற்றையும் காண்க 
 இரிடியம் எக்சாபுளோரைடு
 இரிடியம்(IV) புளோரைடு

மேற்கோள்கள் 

இரிடியம் சேர்மங்கள்
புளோரைடுகள்
உலோக ஆலைடுகள்
பிளாட்டினம் குழு ஆலைடுகள்
பலேடியம்(IV) புளோரைடு

பலேடியம்(IV) புளோரைடு (Palladium(IV) fluoride) என்பது PdF4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பலேடியம் மற்றும் புளோரின் சேர்ந்து உருவாகும் இச்சேர்மம் பலேடியம் நாற்புளோரைடு என்றும் அழைக்கப்படுகிறது. பலேடியம் இச்சேர்மத்தில் +4 என்ற ஆக்சிசனேற்ற நிலையில் உள்ளது.

தயாரிப்பு 
பலேடியம்(II,IV) புளோரைடுடன் புளோரினை 300 ° செல்சியசு வெப்பநிலை மற்றும் 7 வளிமண்டல அழுத்தத்தில் பலநாட்களுக்கு வைத்திருந்தால் பலேடியம் நான்கு புளோரைடு உருவாகிறது.

வினைகள் 
பலேடியம்(IV) புளோரைடு ஒரு வலிமையான ஆக்சிசனேற்றி என்பதால் இது ஈரக்காற்றிலும் நீராற்பகுப்பு அடைகிறது.

மேற்கோள்கள்

இவற்றையும் காண்க 
 பலேடியம் புளோரைடுகள்

பலேடியம் சேர்மங்கள்
புளோரைடுகள்
உலோக ஆலைடுகள்
பிளாட்டினம் குழு ஆலைடுகள்
கரம்பை

கரம்பை  அல்லது வண்டல் (Silt) என்பது ஏரி, குளங்களில் அடியில் படியும் மண் ஆகும். காட்டில் உள்ள மரங்கள் இலைகளை உதிர்க்கும் போது அவை மண்ணில் மக்கும். மழைபெய்யும் போது இலைமக்குகள் மண்துகள்களோடு ஆற்றில் அடித்து வரப்படும். ஆற்றுநீர் ஏரி குளங்களில் தேக்கப்படும். நீரில் உள்ள மண்துகள்கள் நாளடைவில் நீர்நிலையின் அடியில் தரையில் படியும்.

கரம்பை  
தஞ்சாவூர், திருநெல்வேலி உட்பட பல மாவட்டங்களில் கரம்பை என்னும் வழக்கு நடைமுறையில் உள்ளது. தஞ்சாவூர் மாவட்டம், அம்மாபேட்டை ஒன்றியத்தில் உள்ள மெலட்டூர் பேரூராட்சிக்கு உட்பட்ட ஓர் ஊரின் பெயர் கரம்பை. கரம்பை என்பதை முன்னொட்டாகவும் பின்னொட்டாகவும் கொண்டு பல கிராமங்கள் உள்ளன.(எ.கா.) குருவிக்கரம்பை, பேய்க்கரம்பை, கரம்பைக்குடி.

பயன் 
கோடைகாலத்தில் நீர்நிலைகள் வற்றியபின் அடியில் படிந்த கரம்பை மண்ணை அள்ளி விவசாய நிலங்களுக்கு இடுவர். இதனால் விளைநிலம் வளம் பெறும். மேலும் நீர்நிலைகளும் தூர் வாரப்படும்.

மேற்கோள்கள்

மண் வகைகள்
சேலம் மாவட்டத்திலுள்ள கல்வி நிலையங்கள்

சேலம் மாவட்டத்திலுள்ள கல்வி நிலையங்கள் என்பது இந்தியாவின் தமிழ்நாட்டில் சேலம் மாவட்டத்தில் செயற்பட்டுவரும் கல்லூரிகள், பள்ளிகள் உள்ளிட்ட கல்வி நிலையங்களின் பட்டியலாகும்.

பல்கலைக்கழகங்கள் 
பெரியார் பல்கலைக்கழகம்

கல்லூரிகள்

கலை அறிவியல் கல்லூரிகள் 
 அரசினர் கலைக்கல்லூரி, சேலம்- 7 (தன்னாட்சி)
 அரசினர் மகளிர் கலைக்கல்லூரி, சேலம்- 8
 ஏ.இ.டி கலை மற்றும் அறிவியல் கல்லூரி 
 ஏ.வி.எஸ் கலை மற்றும் அறிவியல் கல்லூரி 
 கெம்கேட்ஸ் மகளிர் கலை அறிவியல் கல்லூரி 
 சௌடேஷ்வரி கல்லூரி, சேலம்
 சிறீ கணேஷ் கல்லூரி 
 சிறீ சக்தி கைலாஷ் கலை மற்றும் அறிவியல் மகளிர் கல்லூரி
 சிறீ சாரதா கல்லூரி (தன்னாட்சி) 
 பத்மாவதி கலை மற்றும் அறிவியல் கல்லூரி 
 பாரதியார் மகளிர் கல்லூரி 
 சிறி பாலமுருகன் கலை மற்றும் அறிவியல் கல்லூரி 
 பெரியார் பல்கலைக்கழகம் கலை மற்றும் அறிவியல் கல்லூரி 
 வைஸ்யா கல்லூரி
 வித்யா கலை, அறிவியல் கல்லூரி
 ஜெய்ராம் கலை மற்றும் அறிவியல் கல்லூரி
 சேலம் சௌடேஸ்வரி கலை மற்றும் அறிவியல் கல்லூரி
 பாரதியார் மகளிர் கலை அறிவியல் கல்லூரி

கல்வியியல் கல்லூரிகள்
சிறீ சாரதா கல்வியியல் கல்லூரி, சேலம்.
வைஸ்யா கல்வியியல் கல்லூரி

பல்தொழிற்நுட்பக் கல்லூரிகள் 
 ஆச்சார்யா பாலிடெக்னிக் கல்லூரி 
 எம்.ஐ.டி பாலிடெக்னிக் கல்லூரி, மேட்டூர்
 காவேரி பாலிடெக்னிக் கல்லூரி, ம. கள்ளிப்பட்டி 
 கொங்கு பாலிடெக்னிக் கல்லூரி 
 கோட்டை மாரியம்மன் பாலிடெக்னிக் கல்லூரி, மின்னாம்பள்ளி
 சிறீ தியாகராஜர் பாலிடெக்னிக் கல்லூரி, வாழப்பாடி 
 சேலம் பாலிடெக்னிக் கல்லூரி, பனமரத்துப்பட்டி 
 தென்னிந்திய திருச்சபை பாலிடெக்னிக் கல்லூரி (CSI) ஏற்காடு சாலை, சேலம். 
 முருகேசன் பாலிடெக்னிக் கல்லூரி 
 மைசூரி பாலிடெக்னிக் கல்லூரி, காக்காபாளையம்

பொறியியல் கல்லூரிகள் 
 அரசினர் பொறியியல் கல்லூரி, சேலம் 
 அன்னபூர்ணா பொறியியல் கல்லூரி 
 எஸ்.ஆர்.எஸ் பொறியியல் மற்றும் தொழில்நுட்பக் கல்லூரி 
 ஏ.வி.எஸ் தொழில்நுட்பக் கல்லூரி
 ஏ.வி.எஸ் பொறியியல் கல்லூரி
 கணேஷ் பொறியியல் கல்லூரி 
 காவேரி பொறியியல் கல்லூரி 
 கிரீன்டெக் மகளிர் பொறியியல் கல்லூரி, ஆத்தூர்
 சிறீ சண்முகா பொறியியல் மற்றும் தொழில்நுட்பக் கல்லூரி, சங்ககிரி
 சிறீ சத்யம் பொறியியல் மற்றும் தொழில்நுட்பக் கல்லூரி, சங்ககிரி
 சேலம் பொறியியல் மற்றும் தொழில்நுட்பக் கல்லூரி 
 சோனா தொழில்நுட்பக் கல்லூரி, சேலம் 
 தாகூர் பொறியியல் மற்றும் தொழில்நுட்பக் கல்லூரி, ஆத்தூர் 
 திராஜ்லால் காந்தி தொழில்நுட்பக் கல்லூரி, ஓமலூர்
 நரசுஸ் சாரதி தொழில்நுட்பக் கல்லூரி, பூசாரிப்பட்டி
 நாலேஜ் தொழில்நுட்பக் கல்லூரி, காக்காபாளையம்
 பாரதியார் மகளிர் பொறியியல் கல்லூரி, ஆத்தூர் 
 மகேந்திரா பொறியியல் கல்லூரி, மின்னம்பள்ளி 
 ராஜாஜி தொழில்நுட்பக் கல்லூரி 
 வி.எஸ்.ஏ பொறியியல் கல்லூரி 
 விநாயகா மிசன் கிருபானந்த வாரியார் பொறியியல் கல்லூரி
 விவேகானந்தா பொறியியல் கல்லூரி

மருத்துவக் கல்லூரிகள் 
 அரசினர் செவிலியர் கல்லூரி, சேலம் 
 அரசினர் மருத்துவக்கல்லூரி, சேலம் 
 அன்னபூர்ணா மருத்துவக் கல்லூரி 
 அன்னை தெரசா பாராமெடிக்கல் கல்லூரி 
 அதாமா அக்குபஞ்சர் பயிற்சி நிறுவனம் 
 சிறீ பரணி செவிலியர் கல்லூரி 
 விநாயகா மிசன் அன்னபூர்ணா செவிலியர் கல்லூரி 
 விநாயகா மிசன் ஓமியோபதி மருத்துவக்கல்லூரி மற்றும் மருத்துவமனை 
 விநாயகா மிசன் கிருபானந்த வாரியார் மருத்துவக்கல்லூரி 
 விநாயகா மிசன் சங்கராச்சாரியார் பல் மருத்துவக்கல்லூரி 
 விநாயகா மிசன் பார்மசி கல்லூரி 
 விநாயகா மிசன் பிசியோதரபி கல்லூரி

மேற்கோள்கள் 

சேலம் மாவட்டத்திலுள்ள கல்வி நிலையங்கள்
ஏஜியன் கடல்

ஏஜியன் கடல் (Aegean Sea), மத்தியதரைக்கடலின் நீட்சியே. இது கிரேக்கம் மற்றும் துருக்கி இடையே, மத்தியதரைக்கடலுக்கும், அனத்தோலியா பகுதிக்கும் இடைப்பட்ட பகுதியில் அமைந்த கடற்பரப்பாகும். இதன் வடகிழக்கில் மர்மரா கடல் மற்றும் கருங்கடலும், தெற்கில் மத்தியதரைக் கடலும் அமைந்துள்ளது.

ஏஜியன் கடலில் தெற்கில் அமைந்த தீவுகளில் பெரியது கிரீட் தீவு ஆகும். ஏஜியன் கடலின் நீளம் 700 கிலோ மீட்ட்ர்; அகலம் 400 கிலோ மீட்டர் மற்றும் பரப்பளவு 2,14,000 சதுர கிலோ மீட்டர் ஆகும்.

மேற்கோள்கள்

கடல்கள்
நடுநிலக் கடல்
துருக்கி
ஏஜியன் கடல்
கனக்கலே மாகாணப் புவியியல்
கௌடப் பேரரசு

கௌடப் பேரரசு (Gauda Kingdom)  (Gāur Rājya ), (ஆட்சி: கி. பி 590 - 626), தற்கால பிகார் மாநிலத்தின் முர்சிதாபாத் நகரை தலைநகராகக் கொண்டு தற்கால பிகாரின் பகுதிகள், வங்காளம், ஒடிசா மற்றும் அசாம் பகுதிகளை கி. பி 590 முதல் 626 முடிய ஆண்டது. கௌடப் பேரரசர்களில் தலைசிறந்தவர் சசாங்கன் ஆவர்.. கௌடப் பேரரசின்  தலைநகரம் கர்ணசுவர்ணா என்ற தற்கால முர்சிதாபாத்த்தின் தலைமையிட நகரமான பெர்காம்பூர்  நகரம் ஆகும். 
சீன யாத்திரிகனும் பௌத்த அறிஞருமான யுவான் சுவாங் சசாங்கன் ஆண்ட கௌடப் பேரரசின் கர்ணசுபர்னா பகுதிக்கு சென்று வந்தவர்..

அத்வைத மரபைச் சார்ந்த கௌடபாதர் இப்பேரரசிலிருந்து, வாரணாசிக்கு சென்று, கோவிந்த பகவத் பாதர்க்கு அத்வைத தத்துவத்தை போதித்தவர்.

சசாங்கனின் இறப்பிற்கு பின்னர் கௌடப் பேரரசு, சசாங்கனின் மகன்கள் பிரித்துக் கொண்டு ஆண்டனர்.

பாலப் பேரரசர்கள், சென் பேரரசர்கள் தங்களை கௌட தேசத்தின் தலைவர்கள் என்று தங்களை அழைத்துக்கொண்டனர்.

இதனையும் காண்க
 கௌட பிரதேசம்
 பாலப் பேரரசு
 தேவா பேரரசு

மேற்கோள்கள்

இந்தியப் பேரரசுகள்
இந்துப் பேரரசுகள்
சட்டவிரோதக் கூடுதல்

சட்டவிரோதமாகக் கூடுதல் (Unlawful Assembly) என்பது பொது மக்களின் அமைதிக்கு ஊறு விளைவிக்கும் நோக்கில், பொது இடங்களில் மூன்று அல்லது அதற்கும் மேற்பட்டவர்கள் கலகம், கிளர்ச்சி அல்லது கலவரம் செய்வதைத் தூண்டும் நோக்கில் கூடுவதைக் குறிக்கும். இந்தியா, கனடா, வங்காள தேசம், ஹாங்காங் ஆகிய நாடுகளில் பொது மக்கள் சட்டவிரோதமாகக் கூடுவது தடை செய்யப்பட்டுள்ளது.

இந்தியாவில் 
இந்திய தண்டனைச் சட்டம், 1973 பிரிவு 144 இன் படி, சட்டவிரோதக் கூடுதலை தடை செய்வதற்கு, நீதிமன்ற குற்றவியல் நடுவர்களுக்கு அதிகாரம் வழங்கப்பட்டுள்ளது. நாட்டில் பிரிவு 144 அமல்படுத்தப்பட்டப் பகுதியில் சட்டவிரோதமாகக் கூடினால், இச்சட்டத்தின் பிரிவு 141 முதல் 149இன்படி, சட்டவிரோதமாகக் கூடியவர்களுக்கு அதிகபட்சம் மூன்று ஆண்டு சிறை தண்டனை அல்லது தண்டத்தொகை(அபராதம்) விதிக்கப்படும்.

பிரித்தானியாவின் இந்தியப் பேரரசு இந்தியாவில், இந்திய விடுதலை இயக்க வீர்ரகளை ஒடுக்கும் வகையில் 1861 ஆம் ஆண்டில் இந்திய தண்டனைச் சட்டத்தில் இப்பிரிவு சேர்க்கப்பட்டது.

இதனையும் காண்க 
 ஊரடங்கு உத்தரவு

மேற்கோள்கள்

வெளி இணைப்புகள் 
144 தடையுத்தரவு - ஊரடங்கு உத்தரவு விளக்கம் - காணொலி
 ஊரடங்கு உத்தரவுக்கும் 144 தடை உத்தரவுக்கும் என்ன வேறுபாடு?
குற்றங்கள்
கிரௌன் பிளாசா சென்னை அடையாறு பார்க்

க்ரௌவுன் பிளாஸா சென்னை அடையாறு பார்க் (Crowne Plaza Chennai Adyar Park) என்று அழைக்கப்படும் இது ஷெரடன் பார்க் ஹோட்டல் மற்றும் டவர்ஸ் என்று முதலில் அழைக்கப்பட்டு வந்தது. இது ஒரு ஐந்து நட்சதிர அந்தஸ்து பெற்ற தங்கும் விடுதி ஆகும்.  இந்தியாவின் தமிழ் நாடு மாநிலத்தின் தலைநகரான சென்னையில் உள்ள டிடிகே சாலையில் அமைந்துள்ளது.

வரலாறு

AGHL ஆல் அடையாறு பார்க் ஹோட்டல் என்ற பெயருடன் முதலில் கட்டப்பட்டது. பிப்ரவரி 1985 இல் 250 அறைகள் கொண்ட ஹோட்டலாக வெல்கம் குழு வாங்கியது. இதன் கட்டுப்பாட்டு உரிமைகளை கோயல் குடும்பம் மொத்தமாக 30 மில்லியனுக்குப் பெற்றது. பின்னர் அந்த குழு, ஹோட்டலின் பெயரை ஷெரடான் பார்க் ஹோட்டல் மற்றும் டவர்ஸ் என்று பெயர் மாற்றம் செய்தது. AGHL உடைய மூன்று இடங்களும் ஐடிசி ஹோட்டல்களால் நிர்வகிக்கப்பட்டது.

பின்னர் மே1, 2015 இல் இன்டர்கான்டினென்டல் ஹோட்டல் குழு ஹோட்டலை வாங்கிய பிறகு, ஹோட்டலின் பெயர் க்ரௌவுன் பிளாஸா சென்னை அடையாறு பார்க் என்று மாற்றம் செய்யப்பட்டது.

இருப்பிடம்
சென்னையின் பொருளாதார மற்றும் வணிக மையத்திற்கு மிகவும் அருகில் டிடிகே சாலை அமைந்துள்ளது. அங்கு அமைந்துள்ள இந்த ஹோட்டல் பல்வேறு பெருநிறுவனங்கள் அமைந்துள்ள பகுதியிலிருந்து சுமார் 4 கிலோ மீட்டர் தொலைவிலும், வேர்ல்பூலில் இருந்து சுமார் 10 கிலோ மீட்டர் தொலைவிலும், சென்னை டிரேட் மையத்திலிருந்து சுமார் 9 கிலோ மீட்டர் தொலைவிலும், அமெரிக்க தூதரகத்திலிருந்து சுமார் 6 கிலோ மீட்டர் தொலைவிலும், ஸ்டாண்டன்ட் சேர்டர்ட் வங்கியிலிருந்து சுமார் 5 கிலோ மீட்டர் தொலைவிலும், டெட்ஸ்க் வங்கியிலிருந்து சுமார் 4 கிலோ மீட்டர் தொலைவிலும், அமெரிக்கன் எக்ஸ்பிரஸ் வங்கியிலிருந்து சுமார் 6 கிலோ மீட்டர் தொலைவிலும், சிட்டி வங்கியிலிருந்து சுமார் 6 கிலோ மீட்டர் தொலைவிலும், அப்பல்லோ மருத்துவனையில் இருந்து சுமார் 10 கிலோ மீட்டர் தொலைவிலும், ஹூண்டாய் மோட்டார்ஸ் நிறுவனத்திலிருந்து சுமார் 40 கிலோ மீட்டர் தொலைவிலும், ஐபிஎம்’மில் இருந்து சுமார் 8 கிலோ மீட்டர் தொலைவிலும் உள்ளது. இந்த பிரபலமான பகுதிகளில் இருந்து ஹோட்டலை மிக எளிதாக அணுக முடியும்.

மாமல்லபுரம், காஞ்சிபுரம், கபாலீஸ்வரர் கோவில், இராமேஸ்வரம், கோவலாங்க், கன்னியாகுமரி ஆகிய இடங்கள் ஹோட்டலுக்கு அருகில் அமைந்துள்ள சுற்றுலாத் தலங்கள் ஆகும்.

போக்குவரத்து வசதிகள்
க்ரௌவுன் பிளாஸா சென்னை அடையாறு பார்க் ஹோட்டலுக்கு அருகே அமைந்திருக்கும் போக்குவரத்து வசதிகள் பின்வருமாறு:
சென்னை சர்வதேச விமான நிலையம் – 12 கிலோ மீட்டர் (தோராயமாக)
சென்னை சென்ட்ரல் ரயில் நிலையம் – 10 கிலோ மீட்டர் (தோராயமாக)

ஹோட்டல் விவரங்கள்
283 அறைகளையும், 32 சூட்களையும், ஐந்து உணவகங்களையும் கொண்டுள்ள இந்த ஹோட்டல் எட்டு அடுக்குமாடிகளைக் கொண்டுள்ளது. இது சென்னையில் உள்ள ஆழ்வார்பேட்டையில் அமைந்துள்ளது.

குறிப்புகள்

தமிழக உணவகங்கள்
சென்னை தங்குவிடுதிகள்
குரங்கு வெற்றிலை

குரங்கு வெற்றிலை (Carmona retusa) என்ற இந்த தாவரம் சிறிய இனத்தைச் சார்ந்த பூக்கும் தாவரம் ஆகும். இது ஒரு புதர்களில் காணப்படும் செடிவகை ஆகும். பொதுவாக இதன் கனி மருந்துப்பொருளாக பயன்படுகிறது.

சீனா நாட்டின் பெய்சிங் நகருக்கருகே அதிகமாகக் காணப்படுகிறது. அதோடு பிலிபைன்ஸ்சில் இந்த தாவரத்தை இருமல், வயிற்றுப்போக்கு, மற்றும் சீதபேதிக்கும் மருந்தாக உட்கொள்கிறார்கள். இது ஒரு பஞ்ச கால தாவரம் ஆகும்.

மேற்கோள்கள்

மேலும் பார்க்க 
 
 
 
 

பூக்கும் தாவரங்கள்
மூலிகைகள்
சீனத் தாவரங்கள்
மாலிப்டினம் நாற்குளோரைடு

மாலிப்டினம் நாற்குளோரைடு (Molybdenum tetrachloride) என்பது MoCl4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம்,  பல்பகுதிய ("α") அமைப்பு  , அறுபகுதிய ("β") அமைப்பு  ஆகிய இரண்டு பல்லுருவ அமைப்புகளில் காணப்படுகிறது. ஆயினும், எந்த அமைப்பிலும் இச்சேர்மம் தாழ்நிலையை அடையாமல் எந்தக் கரைப்பானிலும் கரைவதில்லை. ஒவ்வொரு பல்லுருவ அமைப்பிலும், இரண்டு விளிம்புநிலை குளோரைடு ஈனிகள் மற்றும் நான்கு இரட்டைப்பால ஈனிகளுடன் மாலிப்டின மையங்கள் எண்முகவடிவில் இணைந்துள்ளன.

 மாலிப்டினம் ஐங்குளோரைடை நாற்குளோரோயீத்தீன் பயன்படுத்தி குளோரின் நீக்கம் செய்து மாலிப்டினம் நாற்குளோரைடு தயாரிக்கப்படுகிறது:
 2 MoCl5  +  C2Cl4   →  2 MoCl4  +  C2Cl6.

இச்சேர்மத்தின் பல்திறன் வாய்ந்த அசெட்டோநைட்ரைல் கூட்டு விளைபொருளானது ஐங்குளோரைடில் இருந்து நேரடியாகத் தயாரிக்கப்படுகிறது:
 2 MoCl5  +  5 CH3CN   →  2 MoCl4(CH3CN)2  +  ClCH2CN  +  HCl

MeCN ஈனிகளால் பிற ஈனிகளுடன் பரிமாற்றம் அடைய முடியும். 
 MoCl4(CH3CN)2  +  2 THF   →  MoCl4(THF)2  +  2 CH3CN

மேற்கோள்கள் 

குளோரைடுகள்
உலோக ஆலைடுகள்
மாலிப்டினம்(IV) சேர்மங்கள்
ஓசுமியம் நாற்குளோரைடு

ஓசுமியம்  நாற்குளோரைடு (Osmium(IV) chloride or osmium tetrachloride) என்பது OsCl4  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஓசுமியம் மற்றும் குளோரின் தனிமங்கள் சேர்ந்து உருவாகும் இச்சேர்மம் இரண்டு பல்லுருவ படிக அமைப்புகளில் காணப்படுகிறது. மற்ற ஓசுமியம் அணைவுச்சேர்மங்களைத் தயாரிக்கவும்  இச்சேர்மம் உதவுகிறது.

தயாரிப்பு, அமைப்பு, வினைகள் 

1909 ஆம் ஆண்டில் முதன்முதலாக இச்சேர்மம் ஓசுமியம் உலோகத்தைக் குளோரினேற்றம் செய்து தயாரிக்கப்பட்டது. இவ்வகை தயாரிப்பு முறையில் உயர் வெப்பநிலை பல்லுருவ அமைப்புச் சேர்மம் தோன்றுகிறது:
Os  +  2 Cl2  →  OsCl4. 

கருஞ்சிவப்புப் பல்லுருவ அமைப்புச் சேர்மமானது நேர் சாய்சதுர படிகவமைப்பும், எண்முக ஒருங்கிணைப்பு கொண்ட ஓசுமியம் மையங்கள் OsCl6 எண்முகத்தின் எதிர் விளிம்புகளுடன் பகிர்ந்து கொள்கின்ற அமைப்பையும் ஏற்று சங்கிலியாக உருவாகின்றன. ஓசுமியம் நான்காக்சைடுடன் தையோனைல் குளோரைடு சேர்த்து ஒடுக்க வினைக்கு உட்படுத்தினால் பழுப்புநிற கனசதுர பல்லுருவ அமைப்பு சேர்மம் தோன்றுகிறது:

OsO4 + 4 SOCl2 → OsCl4 + 2 Cl2  +  4 SO2

ஓசுமியம் நான்காக்சைடு,  ஐதரோகுளோரிக் அமிலத்தில் கரைந்து அறுகுளோரோ ஓசுமேட்டு எதிர்மின் அயனியைக் கொடுக்கிறது. 

OsO4 + 8 HCl → H2OsCl6 + Cl2 + 4 H2O

OsO4 + 8 HCl → H2OsCl6 + Cl2  +  4 H2O

மேற்கோள்கள் 

 

ஓசுமியம் சேர்மங்கள்
குளோரைடுகள்
உலோக ஆலைடுகள்
பிளாட்டினம் குழு ஆலைடுகள்
ஊராட்சி ஒன்றிய ஆரம்பப் பள்ளி, ஊத்துக்குளி

தமிழ்நாட்டின் திருப்பூர் மாவட்டத்தைச் சேர்ந்த ஊத்துக்குளி ஊராட்சி ஒன்றிய ஆரம்பப் பள்ளி ஒரு அரசுப் பள்ளி. இப்பள்ளி நூறாண்டுகளைக் கடந்துள்ளது. 2010ஆம் ஆண்டின் மாநிலச் சிறந்த பள்ளிக்கான விருது, காமராசர் விருது (பள்ளிக்கல்வித் துறை), மாவட்ட அளவில் சிறந்த பள்ளிக்கான இந்தியச் சுடர் விருது ஆகிய விருதுகளைப் பெற்றுள்ளது. இப்பள்ளியில் தமிழ் மற்றும் ஆங்கில வழிக் கல்வி உண்டு. 6 ஆசிரியர்கள் பணிபுரியும் இப்பள்ளியில் 234 மாணவர்கள் படிக்கின்றனர். இப்பள்ளி மாதிரிப் பள்ளியாகவும் செயற்படுகிறது.

மேற்கோள்கள்
அன்பாசிரியர் 3, தி இந்து (தமிழ்), செப்டம்பர் 10, 2015

தமிழ்நாட்டு ஊராட்சி ஒன்றிய துவக்கப் பள்ளிகள்
திருப்பூர் மாவட்டத்திலுள்ள அரசுப் பள்ளிகள்